section_heading: Prvi svjetski rat
paragraph_text: Tijekom Prvog svjetskog rata s činom potpukovnika od svibnja 1915. obnaša dužnost načelnika stožera IV. korpusa kojim je zapovijedao Albert Schmidt von Georgenegg. Navedenu dužnost obnaša međutim, kratko do sredine lipnja 1915. U listopadu 1916. imenovan je načelnikom stožera 4. armije zamijenivši na tom mjestu Otta von Berndta. Navedena armija kojom je zapovijedao Karl Kirchbach nalazila se na Istočnom bojištu te je držala dio bojišta u Volinju.Austria-Hungary's Last War, pristupljeno 12. ožujka 2021. Kada je u ožujku 1917. Kirchbach imenovan zapovjednikom 3. armije Salis-Samaden postaje načelnikom stožera te armije. Dužnost načelnika stožera 3. armije obnaša do kolovoza te iste godine kada je premješten na Talijansko bojište kako bi preuzeo dužnost načelnika stožera novoformirane 2. sočanske armije. S navedenom armijom, kojom je zapovijedao Johann von Henriquez, sudjeluje u Kobaridskoj ofenzivi. Dužnost načelnika stožera 2. sočanske armije obnaša do siječnja 1918. kada je armija spajanjem s 1. sočanskom armijom i formiranjem nove Sočanske armije prestala postojati.